
seek 
Sfântul Antim Ivireanul este încă o mărturie a credinţei creştine, ce se răsădeşte în 
pământul cel bun, unde dă roadele cele minunate. Este originar din Iviria, fiind 
robit de turci şi dus la Constantinopol, apoi chemat în Țara Românească, unde se 





arată mare cărturar al Evangheliei lui Hristos şi mare ierarh al Bisericii. Aşa de 
mult s-a unit cu sufletul şi inima românească, încât a devenit cu adevărat un „fiu” 
(deşi adoptiv) credincios şi de mare cinste. 

Rugăciunile începătoare 


În numele Tatălui, şi al Fiului şi al Sfântului Duh. Amin. 


Slavă Ţie, Dumnezeul nostru, Slavă Ţie ! 
Slavă Ţie, Dumnezeul nostru, Slavă ie ! 
Slavă Ţie, Dumnezeul nostru, Slavă Ţie ! 


Împărate ceresc, Mângâietorule, Duhul Adevărului, care pretutindenea eşti, şi 
toate le implineşti, Vistierul bunătăţilor şi Dătătorule de viaţă, vino şi te 
sălăşluieşte întru noi, şi ne curăţeşte pe noi de toată intinăciunea, şi mântuieşte, 
Bunule, sufletele noastre. 


Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 
Sfinte Dumnezeule, Sfinte tare, Sfinte fără de moarte, miluieşte-ne pe noi. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Preasfântă Treime, miluieşte-ne pe noi; 

Doamne, curăţeşte păcatele noastre; 

Stăpâne, iartă fărădelegile noastre; 

Sfinte, cercetează şi vindecă neputinţele noastre, pentru numele Tău. 


Doamne, miluieşte ! 
Doamne, miluieşte ! 
Doamne, miluieşte ! 


Slavă Tatălui şi Fiului şi Sfântului Duh. Şi acum şi pururea şi în vecii vecilor. 
Amin. 


Tatăl nostru, care eşti în ceruri, Sfinţească-se numele Tău, vie împărăţia Ta, 
facă-se voia Ta precum în cer aşa şi pe pământ. Pâinea noastră cea spre fiinţă 
dă-ne-o nouă astăzi. Şi ne iartă nouă greşalele noastre, precum şi noi iertăm 





greşiţilor noştri. Şi nu ne duce pe noi în ispită, ci ne izbăveşte de cel rău. Că a Ta 
este Impărăţia şi puterea şi Slava, a Tatălui şi a Fiului şi a Sfântului Duh, acum 
şi pururea şi în vecii vecilor. Amin. 


Miluieşte-ne pe noi, Doamne, miluieşte-ne pe noi, că nepricepându-ne de nici un 
răspuns, această rugăciune aducem Ție, ca unui Stăpân, noi, păcătoşii robii Tăi, 
miluieşte-ne pe noi. 


Slavă Tatălui şi Fiului şi Sfântului Duh. 


Doamne, miluieşte-ne pe noi, că întru Tine am nădăjduit; nu Te mânia pe noi 
foarte, nici pomeni fărădelegile noastre, ci caută şi acum ca un Milostiv şi ne 
izbăveşte pe noi de vrăjmaşii noştri, că Tu eşti Dumnezeul nostru şi noi suntem 
poporul Tău, toţi lucrul mâinilor Tale şi numele Tău chemăm. 


Și acum şi pururea şi în vecii vecilor. Amin. 


Uşa milostivirii deschide-o nouă,binecuvântată Născătoare de Dumnezeu, ca să 
nu pierim cei ce nădăjduim întru tine, ci să ne mântuim prin tine din nevoi, că tu 
eşti mântuirea neamului creştinesc. 


Cred Într-Unul Dumnezeu, Tatăl Atoţiitorul, Făcătorul cerului şi al pămân- 
tului, al tuturor celor văzute şi nevăzute. 

Și întru Unul Domn lisus Hristos, Fiul lui Dumnezeu, Unul-Născut, care din 
Tatăl S-a născut, mai înainte de toţi vecii. Lumină din Lumină, Dumnezeu 
adevărat din Dumnezeu adevărat, Născut, nu făcut, Cel de o fiinţă cu Tatăl, prin 
care toate s-au făcut. 

Care pentru noi oamenii şi pentru a noastră mântuire.S-a pogorât din ceruri Şi 
S-a întrupat de la Duhul Sfânt şi din Maria Fecioara Și S-a făcut om. 

Şi S-a răstignit pentru noi în zilele lui Pilat din Pont, Și a pătimit şi S-a îngropat. 
Şi a înviat a treia zi după Scripturi . 

Şi S-a suit la ceruri şi Şade de-a dreapta Tatălui. Şi iarăşi va să vină cu slavă, să 
judece viii şi morţii, A cărui Împărăţie nu va avea Sfârşit. 

Şi întru Duhul Sfânt, Domnul de viaţă Făcătorul, care din Tatăl purcede, 

Cela ce împreună cu Tatăl şi cu Fiul este închinat şi Slăvit, care a grăit prin 
prooroci. 

Întru-una Sfântă Sobornicească şi apostolească Biserică, 

Mărturisesc un botez întru iertarea păcatelor, 

Aştept învierea morţilor şi viaţa veacului ce va să fie. Amin ! 





După obişnuitul început se zice: 


Tropar (glas 3) „Sfinte părinte ierarhe Antim, cu vrednicie ai rânduit păstori şi 
învăţători turmei tale, şi cu înţelepciune dumnezeiască ai revărsat râurile sfintelor 
tale cuvinte. Viaţa ai pus-o pentru păstoriţii tăi şi cununa muceniciei ai dobândit de 
la Hristos Dumnezeu, pe care roagă-L, Sfinte părinte ierarhe Antim, să dăruiască 
pace şi mare milă celor ce cu dragoste săvârşesc sfântă pomenirea ta”. 


Troparul Invierii, al Născătoarei de Dumnezeu: „Pe tine, Ceea ce ai mijlocit mân- 
tuirea neamului nostru...” (glas 3) 


Doamne miluieşte (de 3 ori). 
Slavă... Și acum... 


Psalmul 50, apoi: 
She ate ae 
Acatistul Învierii Domnului, al Sf. ier. Antim Ivireanul şi al Sf. voievod Neagoe 
Basarab: 
https://www.youtube.com/watch?v=UpZm5x-RBMg&t=2273s 

Condacul 1 

Ție ierarhule Antim, înfloritul bărbat al Iviriei, răsădit peste hotare în pământul cel 
bun, rod şi mai mult să aduci, şi noi cinstirea noastră îţi aducem: Bucură-te, Sfinte 
ierarhe Antim Ivireanul, mucenicie de taină a lui Hristos! 


Icosul 1 

Din părinţi prea cinstiți născut, luat în robie de agareni de copil, dus la Con- 
stantinopol, harul lui Hristos te-a ocrotit, ca să fii lucrătorul celor sfinte, chiar în 
mijlocul celor potrivnici. 

Bucură-te, cel ocrotit de har; 

Bucură-te, cel ales de Însuşi Hristos; 

Bucură-te, cel dăruit cu multe daruri; 

Bucură-te, că limbile străine repede ai învăţat; 

Bucură-te, că multe meşteşuguri ai deprins; 

Bucură-te, că tipărirea de cărţi, cel mai mult te-a atras; 

Bucură-te, că prin aceasta iubitor de învăţătură sfântă te-ai arătat; 

Bucură-te, că din tinereţe sufletul ţi-ai sfinţit; 





Bucură-te, cel pecetluit de cuvântul lui Hristos; 

Bucură-te, chip de credincioşie evanghelică; 

Bucură-te, cel chemat la apostoleasca lucrare; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 2-lea 

Prin iconomia lui Dumnezeu, robia ţi s-a făcut o şi mai mare libertate, ca răs- 
cumpărat de patriarhia din Constantinopol, ai crescut din plin darurile cele sfinte, 
în cântarea de: Aliluia! 


Icosul al 2-lea 

Domnitorul Brâncoveanu văzând în tine pe omul lui Dumnezeu, ca pe o comoară 
în Țara Românească te-a adus şi cu adevărat mărgăritar de mare preţ te-ai dovedit. 
Bucură-te, sămânță bună a lui Hristos; 

Bucură-te, sămânță ce pământ bun aştepta; 

Bucură-te, că ai crescut chiar printre spini; 

Bucură-te, că ai răsărit chiar pe drumul călcat în picioare; 

Bucură-te, minune creştină; 

Bucură-te, lumină în întunericul păgân; 

Bucură-te, făclie ce se pune la înălțime; 

Bucură-te, vestirea celor de sus; 

Bucură-te, bucuria coborâtă din cer; 

Bucură-te, şi bucuria pentru cei de pe pământ; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 3-lea 

Chemat în Ţara Românească, o mare lucrare Dumnezeu cu tine a orânduit, că doar 
un mare suflet putea să lupte cu ascunzişurile vremurilor greu încercate, în cântarea 
de: Aliluia! 


Icosul al 3-lea 

În taina pământului românesc, mulţi sfinţi au venit şi mulţi au crescut şi roduri 
multe au făcut ca slava lui Hristos să strălucească din plin. 

Bucură-te, cel chemat peste hotare; 

Bucură-te, cel chemat de domnitorul românesc; 

Bucură-te, cel cu darul cărturăresc înzestrat; 

Bucură-te, prin acesta, al lui Hristos chip; 

Bucură-te, al Evangheliei vestitor; 

Bucură-te, că şi în cărţi ai întipărit-o; 

Bucură-te, iubitor de propovăduirea cea sfântă; 





Bucură-te, cel binecuvântat de sus; 

Bucură-te, că şi la slujirea bisericii ai fost ales; 

Bucură-te, vrednicule de altarul cel mare; 

Bucură-te, omul lui Dumnezeu la vremuri grele; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 4-lea 

La "răscruce de vremi" fiind însăşi lumea, de multe vrăjmăşii te-ai lovit, "că roata 
strâmbă a istoriei" calcă fără milă peste tot, dar tu cu darul lui Hristos, cele sfinte ai 
păzit, în cântarea de: Aliluia! 


Icosul al 4-lea 

Răutatea aprigă şi vicleană, multe suferinţe ţi-a pricinuit şi doar prin tăria credinţei 
ai putut pe toate să le rabzi şi din ele să scapi neatins. 

Bucură-te, corăbierul iscusit de pe "marea istoriei”; 

Bucură-te, iscusitul înotător printre stâncile abrupte; 

Bucură-te, astfel, salvatorul bisericii; 

Bucură-te, credincioşie de neabătută ortodoxie; 

Bucură-te, înţelepciunea cea sfântă; 

Bucură-te, stricarea planurilor vrăjmaşe; 


Bucură-te, tărie printre aprigii distrugători; 

Bucură-te, tăcere lucrătoare; 

Bucură-te, cel mereu primejduit; 

Bucură-te, cel mereu nedreptăţit; 

Bucură-te, al lui Hristos lucrător de taină; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 5-lea 
La vremuri grele şi oameni mari trebuie, şi tu, Sfinte Antime, ai fost ales să fu un 
asemenea luptător cu bărbăţia întreagă, în cântarea de: Aliluia! 


Icosul al 5-lea 

Suferințele, primejdiile şi răutăţile de la tot pasul, ţi-au fost povara întregii vieți, 
"mucenicie tăcută", dar în bucuria iubirii lui Hristos. 

Bucură-te, iubitorule cu adevărat de Dumnezeu; 

Bucură-te, al lui Hristos chip de taină; 

Bucură-te, al bisericii slujitor destoinic; 

Bucură-te, al altarului prea sfânt închinător; 

Bucură-te, cinstea credinţei adânc întemeiată; 

Bucură-te, smerenie înălțătoare; 





Bucură-te, sărăcie cu bogăţie nepieritoare; 

Bucură-te, al Preasfântului Duh chip de adâncime; 

Bucură-te, priceperea peste mintea omenească; 

Bucură-te, viaţă în petrecere de taină; 

Bucură-te, cu adevărat chemat la sfinţenia firii; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 6-lea 
Doar tu ştii cât de greu ţi-a fost "drumul Golgotei" ce a trebuit să-l străbaţi, însă 
puterea crucii pe "măsura credincioşiei" tale s-a arătat, în cântarea de: Aliluia! 


Icosul al 6-lea 

Fiecare are crucea după "măsura sa" şi ţie, cel de la "răscruce de vremi", o "grea 
cruce" ţi s-a dat în lucrarea de taină, pe care cu vrednicie ai împlinit-o. 

Bucură-te, ierarhul cel de cinste; 

Bucură-te, ierarhul pe "măsura vremurilor”; 

Bucură-te, slujire cu multe osteneli; 

Bucură-te, slujire printre temeri şi nădejdi; 

Bucură-te, credinciosul cel mereu duşmănit; 

Bucură-te, credinciosul cel mereu prigonit; 


Bucură-te, străbaterea prin "încurcăturile” lumii; 

Bucură-te, greaua trecere printre stăpânirile rele; 

Bucură-te, cernerea continuă dintre bine şi rău; 

Bucură-te, vederea prin negurile furtunoase; 

Bucură-te, omul ales pentru "vremuri grele"; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 7-lea 

Între temeri şi nădejdi, între primejdii şi jertfiri, ţi-a fost petrecerea ta, că vrăjmăşia 
păgână pe ascuns caută distrugerea bisericii sfinte, pe care ai oprit-o, în cântarea 
de: Aliluia! 


Icosul al 7-lea 

Peste toate opreliştile, multe cărți sfinte ai tipărit că ai iubit cu adevărat cuvântul 
lui Hristos, făcându-te propovăduitorul său cel râvnitor. 

Bucură-te, neoprită strădanie pentru cele sfinte; 

Bucură-te, că în multe cărți tipărite, însuţi te-ai întipărit; 

Bucură-te, prevedere peste "timpuri şi vremi"; 

Bucură-te, că prin tipărirea de cărţi, credinţa ai făcut-o "izvor"; 

Bucură-te, că apă vie ai făcut să curgă; 





Bucură-te, cel chemat la lucrarea de mare taină; 

Bucură-te, cel prin care Hristos şi mai mult s-a proslăvit; 

Bucură-te, amintire ce nu se mai şterge; 

Bucură-te, pomenire înscrisă în veri; 

Bucură-te, părintele cărturăriei româneşti; 

Bucură-te, chipul cărții vieţii; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 8-lea 
In Țara Românească ai fost chemat, să fii un mare sprijin bisericii lui Hristos, că 
mulți pe ascuns voiau s-o strice cu alte credinţe străine, fără cântarea de: Aliluia! 


Icosul al 8-lea 

Câtă înţelepciune a trebuit să ai, să te strecori printre vrăjmaşii ascunşi, printre 
păgâneşti stăpâniri, să nu fii descoperit şi nici pătat, în iscusinţa de pricepere 
duhovnicească. 

Bucură-te, credincioşie de mare veghe; 

Bucură-te, tăcere în lucrare de taină; 

Bucură-te, grija de a nu te murdări cu cele ale păcătoşilor; 

Bucură-te, grija pentru păstrarea celor sfinte; 

Bucură-te, mergere printre prăpăstiile abrupte ale vremurilor; 

Bucură-te, petrecerea doar în griji şi temeri; 

Bucură-te, că prin iubirea de Dumnezeu prin toate ai trecut; 

Bucură-te, că şi ţie dar de biruinţă ţi-a dat; 

Bucură-te, că prin credinţă doar biserica ai slujit; 

Bucură-te, că prin Hristos tărie ai avut; 

Bucură-te, că prin Hristos, neabătut ai rămas; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 9-lea 

În Bucureşti, la Snagov, Râmnicu Vâlcea, Târgovişte, peste tot "tiparniţe” ai semă- 
nat, "sămânță de carte sfântă" să crească în pământul cel bun, făcându-te astfel 
următorul apostolesc, în cântarea de: Aliluia! 


Icosul al 9-lea 

Înzestrat cu dar de sus, şi limba românească ai deprins şi în "grăiri sfinte" ai înti- 
părit-o să fie vestirea lui Hristos peste veacuri la nesfârşit. 

Bucură-te, şi înfierea românească; 

Bucură-te, şi înrudirea cu acest pământ; 

Bucură-te, şi înrudirea duhovnicească; 





Bucură-te, întâlnirea de inimă, prin Hristos; 

Bucură-te, întâlnirea de adânc, prin Sfântul Duh; 

Bucură-te, întâlnirea cea peste hotare; 

Bucură-te, iubirea ce urcă spre veşnicie; 

Bucură-te, grai de vesture; 

Bucură-te, grai de chemare; 

Bucură-te, tainicul lucrător al celor sfinte; 

Bucură-te, om de cinste şi de preţuire; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 10-lea 

O, câte amărăciuni ai gustat, că unii căutau să te momească la fărădelegile lor, iar 
alții să te defaime şi să te prindă în învinuiri mincinoase, dar tu ca printre "furci" ai 
trecut în cântarea de: Aliluia! 


Icosul al 10-lea 

Ca un cârmaci cu mare iscusință te-ai arătat, ca printre toate răutăţile biserica lui 
Hristos ai strecurat-o, şi stăpânirile viclene nu au putut s-o supună după voile lor. 
Bucură-te, dar al bisericii lui Hristos; 

Bucură-te, slujitor de aleasă demnitate; 

Bucură-te, slujire de fiu, nu de slugă; 

Bucură-te, slujire de iubire, nu de stăpânire; 

Bucură-te, fiu vrednic de părintească binecuvântare; 

Bucură-te, că tu însuţi ai câştigat chipul de părinte; 

Bucură-te, cel de acum, printre sfinţii noştri părinţi; 

Bucură-te, părinte de credincioşie ortodoxă; 

Bucură-te, al apostoleştii învățături următor; 

Bucură-te, cel neabătut de nici o înşelare; 

Bucură-te, icoană în zugrăvire românească; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 11-lea 

Venit în Țara Românească, Fiul ei te-ai făcut, şi în înrudirea cea sfântă de neam ai 
intrat şi aşa în sfințenia românească de acum eşti părintele nostru de-aproape, în 
cântarea de: Aliluia! 


Icosul al 11-lea 

Ca şi odinioară, Sfinte Antime, de răutăţile ascunse ale viclenelor stăpâniri ne 
ocroteşte şi ne scapă, ca şi de cele pătimaşe şi ale duhurilor rele, ce necontenit ne 
bântuiesc. 





Bucură-te, jertfă pentru prinosul de sus; 

Bucură-te, dăruire pentru darul veşniciei; 

Bucură-te, că suferinţa pentru cele sfinte ai îndurat; 
Bucură-te, căci chinurile celor răi ai primit; 
Bucură-te, că suspinul de acum ţi-a trecut; 
Bucură-te, că lacrimile de acum ţi s-au oprit; 
Bucură-te, chin şi amar duse până la capăt; 
Bucură-te, că prin toate acestea credinţa ţi s-a probat; 
Bucură-te, că aur te-ai dovedit; 

Bucură-te, că prin focul lumii ai trecut; 

Bucură-te, că te-ai arătat şi mai înfrumusețat; 
Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 12-lea 

Scos din scaunul mitropoliei româneşti, prin uneltirile păgâne şi mincinoase, la 
mănăstirea Sinai ai fost exilat considerat ca o primejdie pentru acei "lupi răpitori”, 
fără cântarea de: Aliluia! 


Icosul al 12-lea 

Dar ostaşii agareni, care te duceau în exil, muceniceşte te-au omorât, prin înecarea 
în râul Tungia şi aşa viaţa cea de "nucenicie tăcută şi în mucenicie de Sânge" ţi s-a 
făcut, prin care veşnicia ai câştigat. 

Bucură-te, Antime, nume al sfinţeniei noastre româneşti; 

Bucură-te, Antime, nume de cinste, în biserica noastră; 

Bucură-te, cărturar, cuvios şi mucenic; 

Bucură-te, arhiereu şi slujitor credincios; 

Bucură-te, mărire şi smerenie în unire; 

Bucură-te, fiu ajuns şi el la chipul de părinte; 

Bucură-te, de acum pomenire printre sfinții noştri părinţi; 

Bucură-te, părinte la care şi noi alergăm în nevoi; 

Bucură-te, braţe de părinte prea iubitoare; 

Bucură-te, iubire de părinte pentru toţi primitoare; 

Bucură-te, icoană zugrăvită din pământ şi neam românesc; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul al 13-lea (de trei ori) 

O, Sfinte ierarhe Antime, din tinereţe şi până la moartea pământească un "drum 
mucenicesc" ai avut, dar cu darul lui Hristos, la împlinirea cea sfântă ai ajuns, ca 
un adevărat slujitor de mare cinste al bisericii, şi aşa fii şi nouă întăritor în dreapta 
credinţă, să cântăm: Aliluia! 





Apoi se zic iarăşi: 


Icosul 1 

Din părinți prea cinstiţi născut, luat în robie de agareni de copil, dus la Constan- 
tinopol, harul lui Hristos te-a ocrotit, ca să fu lucrătorul celor sfinte, chiar în mij- 
locul celor potrivnici. 

Bucură-te, cel ocrotit de har; 

Bucură-te, cel ales de Însuşi Hristos; 

Bucură-te, cel dăruit cu multe daruri; 

Bucură-te, că limbile străine repede ai învăţat; 

Bucură-te, că multe meşteşuguri ai deprins; 

Bucură-te, că tipărirea de cărţi, cel mai mult te-a atras; 

Bucură-te, că prin aceasta iubitor de învăţătură sfântă te-ai arătat; 

Bucură-te, că din tinereţe sufletul ţi-ai sfințit; 

Bucură-te, cel pecetluit de cuvântul lui Hristos; 

Bucură-te, chip de credincioşie evanghelică; 

Bucură-te, cel chemat la apostoleasca lucrare; 

Bucură-te, Sfinte ierarhe Antim Ivireanul, mucenicie de taină a lui Hristos! 


Condacul 1 


Ție ierarhule Antim, înfloritul bărbat al Iviriei, răsădit peste hotare în pământul cel 
bun, rod şi mai mult să aduci, şi noi cinstirea noastră îţi aducem: Bucură-te, Sfinte 
ierarhe Antim Ivireanul, mucenicie de taină a lui Hristos! 


(Extras din cartea: Imnografie / leromonah Ghelasie Gheorghe. - Bucureşti: 
Platytera, 2016) 





Invăţături liturgice - Rugăciunea 


Sfântul Antim s-a îngrijit preponderent de semeni, străduindu-se cu perseverenţă 
şi dăruire să trezească în aceştia dorul de viaţa trăită în Hristos, viaţă ce constă 
în curățirea lăuntrică, îndepărtarea de păcate şi dobândirea virtuţilor. Sfântul 
ierarh a fost interesat în mod deplin de transformarea metanoică a oamenilor, 
căutând să le refacă fizionomia spirituală pentru ca aceştia să poată (re)deveni 
„vase alese” ale Domnului, modelate neîncetat de lucrarea virtuţilor. 


Xe 3 


Credinciosul trebuie să transforme „lenea în rugăciune” (în Invăţătură asupra po- 
căinţii.). 


Domnul este mereu atent la rugăciunile oamenilor, aşteptând ca un Tată cererile 
copiilor Săi: 


(în primul Cuvânt de învăţătură la octomvrie 26, în ziua Sfântului şi marelui 
mucenic Dimitrie izvorâtoriului de mir asupra cutremurului). 





Oamenii încremeniţi în păcate trebuie să aibă în vedere mai întâi de toate pocăinţa, 
apoi cererile către Dumnezeu: „Asemene zice şi eu cătră păcătoşii ce să roagă, că 
mai bine iaste să tacă, decât cu buzele lor cele spurcate, să aducă rugăciuni, 
cătră Dumnezeu la nevoile lor, că în loc de a afla mântuire, poate să piară 
desăvârşit pentru păcatele lor.” (în primul Cuvânt de învăţătură la octomvrie 26, 
în zioa Sfântului şi marelui mucenic Dimitrie izvorâtoriului de mir asupra 
cutremurului). 


Când sunt împlinite cererile? „Când noi sântem curaţi, atunce ajunge şi 
rugăciunea noastră la ceriu.” (în primul Cuvânt de învăţătură la octomvrie 26, în 
zioa Sfântului şi marelui mucenic Dimitrie izvorâtoriului de mir asupra cutre- 
murului). 


In altă predică, Sfântul Antim afirmă cu tărie: „rugăciunea ce să face cu căldură, 
den inimă, pătrunde ceriurile şi întră în urechile lui Dumnezeu.” (în primul 
Cuvânt de învăţătură la Dumineca Lăsatului de brânză). 


Alteori, ierarhul îşi întăreşte explicaţiile prin textele Sfinţilor părinți: „Zice şi sfân- 
tul loann Zlatoust, cum că unde să face rugăciunea cu mulțemită, vine darul 
Duhului Sfânt şi dracii să gonesc şi toată puteria potrivnicului să depărtează şi 
fuge. Și iarăşi într-alt loc zice cum că rugăciunea iaste pază curăţeniei, pecete 
fecioriei, oprelişte mâniei, ținere mândriei, curăţenie zavistiei, pierzare urgiei şi 
temeiu păcii; şi în Scurte cuvinte, cela ce face rugăciune, vorbeşte cu 
Dumnezeu.” (în primul Cuvânt de învăţătură la Dumineca Lăsatului de brânză). 


Sfântul Antim se descoperă în predici ca un practicant al rugăciunii: „cu rugă- 
ciunile mele voiu striga cătră urechile milostivirii dumnezeeşti.” (în al doilea 
Cuvânt de învăţătură la Dumineca Florilor). 


Prin rugăciune, Dumnezeu ne dă puterea să ridicăm povara păcatelor și a încer- 
cărilor: „trebuiaşte şi alta, pentru ca să ne mântuim de nevoile noastre, cu mij- 
locul rugăciunii.” (în primul Cuvânt de învăţătură la octomvrie 26, în zioa 
Sfântului şi marelui mucenic Dimitrie izvorâtoriului de mir asupra cutremurului). 


Care trebuie să fie obiectul principal al rugăciunilor? „Cu rugăciunea să cerem de 
la Dumnezeu mântuire sufletelor noastre că ni-o va da” (în primul Cuvânt de 
învăţătură la Dumineca Lăsatului de brânză). 


In viziunea Sfântului Antim, rugăciunile trebuie să devină „călduroase” (în al doi- 
lea Cuvânt de învăţătură la Adormirea Preasfintei Stăpânei noastre Născătoarei de 





Dumnezeu şi pururea Fecioarei Maria), „fierbinţi” (în al doilea Cuvânt de învă- 
țătură la Sfântul părintele nostru Nicolae), „prea puternice şi nebiruite” (în prima 
Cazanie la Adormirea Preasfintei Născătoarei de Dumnezeu). 





Bucură-te, Sfinte ierarhe Antim, mucenice al lui Hristos! 





